২০১০ সালের ডিসেম্বরে সিদি বোউজিদ শহরে মোহাম্মদ বৌয়াজিজি আত্মহত্যা করার পর,তিউনিশিয়া প্রথম আরব দেশে পরিণত হয় যেখানে আরব বসন্ত বা গণ আন্দোলন শুরু হয়।আন্দোলনটি সর্বপ্রথমে সিদি বোউজিদের গ্রাম্য শ্রমিক ও যুবকদের দ্বারা শুরু হলেও পরে তা সকল স্তরের মানুষের মধ্যে ছড়িয়ে পড়ে।

তিউনিশিয় শ্রমিক সংঘ এ আন্দোলনে অংশ নেবে কিনা তা মানুষের কাছে প্রথমে অপরিষ্কার ছিল।স্বাধীনতার পর থেকেই,তিউনিশিয়ার সাধারণ শ্রমিক সংঘ (ফরাসী ভাষায় সংক্ষেপে UGTT বলা হয়) রাজনৈতিকভাবে সক্রিয় একটি সংগঠন।আন্তর্জাতিক মুদ্রা তহবিল তিউনিশিয়ার সরকারকে ভর্তুকি কমাতে বাধ্য করলে এটি তার প্রতিবাদ করে,যদিও বিন আলীর সরকার শ্রমিক সংঘের বিরুদ্ধে দমন-পীড়ন চালিয়ে আসছিল।১৯৭৮ সালে দ্রব্যমূল্যের ব্যাপক বৃদ্ধি ও অপরিবর্তিত বেতনের বিরুদ্ধে 'কালো বৃহস্পতিবার' আন্দোলন বা ১৯৮৫ সালে আন্তর্জাতিক মুদ্রা তহবিল এর চাপিয়ে দেয়া ভর্তুকি হ্রাস ও জীবনধারণের খরচ অত্যধিক বৃদ্ধির বিরুদ্ধে প্রতিবাদ এসবের নেতৃত্ব দিয়েছিল শ্রমিক সংঘ (ইউজিটিটি) তবে এসব গণআন্দোলন বিন আলীর অত্যাচারী সরকারের বিরুদ্ধে করার সুযোগ ছিল না। এই দমন-পীড়নমূলক সরকারব্যবস্থার সময়,তিউনিশিয় মানবাধিকার সংস্থা নামক বেসরকারি সংস্থাটিই ছিল সরকার কর্তৃক স্বীকৃতিপ্রাপ্ত একমাত্র মানবাধিকার সংস্থা।

এসবের পরেও,বিন আলীর শাসনামলে শ্রমিক সংঘ ইউজিটিটির(UGTT) সারাদেশে ১৫০ টি স্থানীয় দপ্তরে আট লাখের বেশি সদস্য ছিল; এই সংগঠনের সদস্যপদ থাকা মানেই সরকারি দলের বিরোধীতা মনে করা হত। ২০১০ সালের ডিসেম্বর থেকে আন্দোলনের মাত্রা বাড়তে শুরু করে।প্রধানমন্ত্রী নাজিফ সরকারি কর্মচারীদের বেতন কমানোর সিদ্ধান্ত নিলে, শুধুমাত্র ২০০৬ ও ২০০৭ সালেই ১০০,০০০ তিউনিশিয়ান আন্দোলনে অংশ নেয় যেখানে ১৯৯৬ থেকে ২০০৪ পর্যন্ত আন্দোলনকারীর সংখ্যা ছিল বছরে ৫০,০০০ এর কম।

তিউনিশিয় সাধারণ শ্রমিক সংঘ (ইউজিটিটি), যেটি ২০০৮ সালের গাফসা বিদ্রোহে শ্রমিকদের সমর্থন পায়নি,তিউনিশিয়ায় জুঁই বিপ্লব শুরু হলে পরিস্থিতি নিজেদের আয়ত্তে আনতে সমর্থ হয়। বোউয়াজিজির আত্মহত্যার পর ইজিটিটি সিদি বোজিদ শহর ও পার্শ্ববর্তী শহরগুলোতে ধর্মঘট ডাকে। সাধারণ শ্রমিক সংঘের সহ-সাধারণ সম্পাদক মৌলদি জেনদোবি,আন্দোলনের সমর্থন বাড়াতে সক্ষম হন ও ১৪ই জানুয়ারি দেশব্যাপী ধর্মঘট ডাকেন।

২০০৮ সালে সংগঠনটি (ইউজিটিটি) আন্দোলনের যে সুযোগ হারিয়েছে,এ সময়ে তার বিপরীত অবস্থার সৃষ্টি করতে সক্ষম হয়(বিন আলীর সরকারের বিরুদ্ধে জনমত ও তাদের ঐতিহাসিক অবস্থান কাজে লাগিয়ে)।এর মাধ্যমে ইউজিটিটি (সাধারণ শ্রমিক সংঘ) আন্দোলনের অগ্রদূতে পরিণত হয় ও পরবর্তীতে ঐতিহাসিক জাতীয় মধ্যস্থতা আলোচনায় একটি গুরুত্বপূর্ণ ভূমিকা রাখে।

তিউনিশিয়ার নাগরিক সমাজের ভূমিকা
চুক্তিবদ্ধ ক্ষমতা হস্তান্তর
তাৎক্ষণিক পদক্ষেপ
২০১৫ নোবেল শান্তি পুরস্কার